CELEX: 62011TN0549
Language: el
Date: 2011-10-19 00:00:00
Title: Υπόθεση T-549/11: Προσφυγή της 19ης Οκτωβρίου 2011 — MIP Metro κατά ΓΕΕΑ — Real Seguros (real,- BIO)

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/19
            
         Προσφυγή της 19ης Οκτωβρίου 2011 — MIP Metro κατά ΓΕΕΑ — Real Seguros (real,- BIO)
   (Υπόθεση T-549/11)
   2012/C 6/35
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: MIP Metro Group Intellectual Property GmbH & Co. KG (Ντίσελντορφ, Γερμανία) (εκπρόσωποι: J. Plate και R. Kaase, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Real Seguros, SA (Πόρτο, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να αναστείλει τη διαδικασία μέχρις εκδόσεως τελικής αποφάσεως του Πορτογαλικού Γραφείου Σημάτων επί της αιτήσεως ανακλήσεως που κατέθεσε η προσφεύγουσα κατά των προγενέστερων καταχωρίσεων πορτογαλικών σημάτων με αριθμούς 249791, 249793 και 254390· σε δε περίπτωση απορρίψεως της αιτήσεως περί αναστολής να συνεχίσει τη διαδικασία και
            
         
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 17ης Αυγούστου 2007 στην υπόθεση R 115/2011-4, και
            
         
               —
            
            
               να καταδικάσει το ΓΕΕΑ στα δικαστικά έξοδα, περιλαμβανομένων των εξόδων της ενώπιον του τμήματος προσφυγών διαδικασίας.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το υπ’ αριθ. W 983684 διεθνές εικονιστικό σήμα «real,- BIO», σε πράσινο, άσπρο και καστανό χρώμα, για προϊόντα της κλάσεως 36.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών.
   
      Αντιταχθέν σήμα ή σημείο: Το καταχωρισμένο υπ’ αριθ. 249791 πορτογαλικό λεκτικό σήμα «REAL», για υπηρεσίες της κλάσεως 36· το καταχωρισμένο υπ’ αριθ. 249793 πορτογαλικό λεκτικό σήμα «REAL SEGUROS», για υπηρεσίες της κλάσεως 36· το καταχωρισμένο υπ’ αριθ. 254390 πορτογαλικό εικονιστικό σήμα που περιέχει το λεκτικό στοιχείο «REAL», για υπηρεσίες της κλάσεως 36· διάφορα μη καταχωρισμένα δικαιώματα, ως προς τα οποία υποστηρίζεται ότι προστατεύονται σε όλα τα κράτη μέλη ή στην Πορτογαλία.
   
      Απόφαση του τμήματος ανακοπών: Η ανακοπή έγινε δεκτή.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών εσφαλμένως έκρινε ότι υφίστατο κίνδυνος συγχύσεως μεταξύ του σήματος του οποίου ζητήθηκε η καταχώριση και των αντιτασσομένων σημάτων.